FI
4.7.2022
Euroopan unionin virallinen lehti
C 257/3
Unionin tuomioistuimen tuomio (seitsemäs jaosto) 12.5.2022 – Euroopan komissio v.
Bulgarian tasavalta (Asia C-730/19) (1) (Jäsenyysvelvoitteiden noudattamatta jättäminen – Ympäristö – Direktiivi 2008/50/EY – Ilmanlaatu – 13 artiklan 1 kohta ja liite XI – Rikkidioksidin (SO2) raja-arvojen järjestelmällinen ja jatkuva noudattamatta jättäminen Bulgariassa alueella BG0006 (Kaakkois-Bulgaria) – 23 artiklan 1 kohta ja liite XV – ”Mahdollisimman lyhyt” ylityksen kesto – Asianmukaiset toimenpiteet) (2022/C 257/03) Oikeudenkäyntikieli: bulgaria Asianosaiset Kantaja: Euroopan komissio (asiamiehet: Y. Marinova ja E.
Manhaeve) Vastaaja: Bulgarian tasavalta (asiamiehet: E. Petranova ja T. Mitova)
Tuomiolauselma 1) Bulgarian tasavalta ei ole noudattanut ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY 13 artiklan 1 kohdan ja liitteen XI, niitä yhdessä luettuina, mukaisia velvoitteitaan, koska se ei ole huolehtinut siitä, ettei alueella BG0006 (Kaakkois-Bulgaria) ylitetä järjestelmällisesti ja jatkuvasti yhtäältä vuodesta 2007 lukien vuoden 2018 loppuun saakka rikkidioksidin tuntiraja-arvoa, ja toisaalta vuodesta 2007 lukien vuoden 2018 loppuun saakka, lukuunottamatta vuosia 2010 ja 2012, rikkidioksidin päiväraja-arvoa, eikä mainitun direktiivin 23 artiklan 1 kohdan, luettuna yksin ja yhdessä liitteessä XV olevan A jakson kanssa, mukaisia velvoitteitaan, koska se ei ole toteuttanut 11.6.2010 lukien asianmukaisia toimenpiteitä sen takaamiseksi, että rikkidioksidin raja-arvoja noudatetaan kyseisellä alueella, ja erityisesti, koska se ei ole huolehtinut siitä, että ilmanlaatusuunnitelmissa vahvistetaan asianmukaisia toimenpiteitä, jotta näiden raja-arvojen ylityksen kesto jää mahdollisimman lyhyeksi.
2) Bulgarian tasavalta velvoitetaan korvaamaan oikeudenkäyntikulut.
(1)
EUVL C 399, 25.11.2019.
Unionin tuomioistuimen tuomio (toinen jaosto) 12.5.2022 – Valittajana Euroopan komissio sekä muina osapuolina Hansol Paper Co.
Ltd ja European Thermal Paper Association (ETPA) (Asia C-260/20 P) (1) (Muutoksenhaku – Polkumyynti – Täytäntöönpanoasetus (EU) 2017/763 – Korean tasavallasta peräisin olevan tietyn kevyen lämpöpaperin tuonti – Lopullinen polkumyyntitulli – Asetus (EU) 2016/1036 – 6, 16 ja 18 artikla – Näyttö – Tiedot, jotka on toimitettu muulla tavoin kuin vastaamalla polkumyyntiä koskevaan kyselylomakkeeseen – Myynnin painotus, joka vaikuttaa polkumyyntilaskelmaan – 2 artiklan 1 ja 3 kohta – Normaaliarvon laskeminen – Laskentamenetelmien hierarkia – 3 artiklan 2 ja 3 kohta – Vahinko – Hinnan alittavuuden marginaalin laskeminen – Liitännäisvalitus – 2 artiklan 11 kohta – Polkumyynnin tosiasiallinen laajuus – 18 artikla – Vapauttaminen polkumyyntiä koskevaan kyselylomakkeeseen vastaamisesta – Yhteistyöstä ei ole kieltäydytty) (2022/C 257/04) Oikeudenkäyntikieli: englanti Asianosaiset Valittaja: Euroopan komissio (asiamiehet: aluksi J.-F. Brakeland ja A.
Demeneix, sittemmin J.-F. Brakeland ja G. Luengo)